stanford-oval/wikipedia huggingface dataset:
Samuel Ersson
Ura > Seuraura

Ersson on Falu IF:n kasvatti. Hän debytoi seuran miesten joukkueessa Ruotsin neljänneksi korkeimmalla sarjatasolla HockeyTvåanissa vain 15-vuotiaana kaudella 2014–2015, jolloin Ersson pelasi siellä yhden runkosarjaottelun. Kaudeksi 2015–2016 hän siirtyi Brynäs IF:n J18-junioreihin. Kauden 2016–2017 hän valittiin J18 Allsvenskanin parhaaksi maalivahdiksi. Ersson pelasi osan kaudestaan myös Brynäsin J20-junioreissa, jossa hän pelasi lähinnä Oliver Dackellin kakkosmaalivahtina.
Kaudella 2017–2018 Ersson nousi Brynäsin J20-joukkueen selkeäksi ykkösmaalivahdiksi. Hän debytoi kauden aikana myös seuran SHL-joukkueessa, jossa Ersson puki viiteen runkosarja-, yhteen playoff- ja kahteen Mestarien liigan otteluun. Hän myös pelasi joukkueessan SHL-uransa ensimmäisen ja kauden ainoaksi jääneen ottelunsa 26. lokakuuta 2017 Färjestad BK:ta vastaan. Ersson vaihdettiin Brynäsin maalille Felix Sandströmin tilalle ottelun toiseen erään. Hän torjui kahdessa erässä 15 kertaa ja päästi kaksi maalia. Brynäs hävisi ottelun lopulta lukemin 1–4.
Philadelphia Flyers varasi Erssonin viidennellä kierroksella 143. pelaajana NHL:n varaustilaisuudessa 2018. Kaudeksi 2018–2019 hän siirtyi kaksivuotisella sopimuksella Ruotsin toiseksi korkeimmalle sarjatasolle HockeyAllsvenskanin nousijajoukkue Västerås IK:hon. Ersson pelasi tulokaskautensa aikana 36 runkosarjaottelua torjuen viisi nollapeliä. Hän pelasi myös viisi nousukarsintasarjan ottelua.
Kaudeksi 2019–2020 Ersson palasi kaksivuotisella SHL-sopimuksella Brynäsiin. Hän pelasi ensimmäisen SHL-ottelunsa aloittavana maalivahtina runkosarjan kolmannella kierroksella 21. syyskuuta 2019 Färjestad BK:ta vastaan. Ersson torjui Brynäsin 1–2 tappioon päättyneessä ottelussa 22 kertaa.
Elokuussa 2023 Ersson teki Flyersin kanssa kaksivuotisen ja yhteensä 2,9 miljoonan dollarin arvoisen jatkosopimuksen.
Ura > Maajoukkueura

Ersson pelasi alle 20-vuotiaiden MM-kilpailuissa vuonna 2019, jolloin hän toimi Ruotsin pääasiallisena ykkösmaalivahtina. Valmennus valitsi Erssonin joukkueensa turnauksen yhdeksi kolmesta parhaasta pelaajasta. Hänet valittiin myös sekä Yhdysvaltoja vastaan pelatun alkulohkon ottelun että Sveitsiä vastaan pelatun puolivälieräottelun päätteeksi Ruotsin ottelun parhaaksi pelaajaksi.
Ersson edusti Ruotsia myös alle 18-vuotiaiden MM-kilpailuissa vuonna 2017, jolloin hän toimi kuitenkin joukkueen kolmosmaalivahtina, eikä pukenut yhteenkään otteluun. Yhteensä Ersson on pelannut kymmenen nuorten maaottelua.
Ruotsin A-maajoukkueessa Ersson on pelannut yhden ottelun. Hän teki A-maajoukkuedebyyttinsä 5. huhtikuuta 2019 Budapestissä Unkaria vastaan. Ersson torjui Ruotsin 3–4-voittoon päättyneessä ottelussa 21 kertaa.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2019 | JMM | 4 | 3 | 1 | 242 | 9 | 0 | 2.23 | 92,2 |
Sendagi

Sendagin kaupunkikuvaa, Shinobazu-dōri
Sendagi
Sendagi (jap. 千駄木) on Tokion kaupunginosa Bunkyōn erillisalueella. Se on osa Hongōn seutua, joka käsittää Bunkyōn itäosan, ja sijaitsee Bunkyōn itärajalla Tokion yliopiston kampuksen pohjois- ja Nipporin rautatieaseman länsipuolella. Sendagi on pääosin asuinaluetta. Se tunnetaan myös kulttuuriseutuna, jossa asui muun muassa Meiji-kauden kirjailija Mori Ōgai. Viereisten Nezun ja Yanakan kaupunginosien tavoin Sendagi säästyi toisen maailmansodan pommituksilta, ja alueella onkin säilynyt vanha shitamachia eli Tokion historiallisia keskusta-alueita muistuttava tunnelma kapeine katuineen ja pienine liikkeineen. Yanaka, Nezu ja Sendagi tunnetaan alkukirjaintensa mukaan yhteisnimellä Yanesen.
Sendagin kaupunginosan pinta-ala on 0,73 neliökilometriä, ja se jakautuu viiteen osa-alueeseen, jotka on numeroitu Sendagi 1-chōme–Sendagi 5-chōme. Niissä on yhteensä 21 035 asukasta (tammikuussa 2023). Kaupunginosan väestötiheys on siten noin 28 800 asukasta neliökilometrillä.
Historia

Kaupunginosan nimi tarkoittaa kirjaimellisesti ’tuhat hevoslastillista puuta’. Se saattoi alun perin viitata polttopuun määrään, jonka alueella ollut metsä tuotti päivän aikana. Vielä Edo-kaudella 1600–1800-luvuilla alue sijaitsi Edon reunamilla ja siellä oli maaseutumaista kyläasutusta. Lähistöllä kulki Nakasendō-tiereitti, jonka varrella oli samuraiden eli sotilasluokan asuintaloja. Vanha Nezu-jinjan šintolainen pyhäkkö sijaitsi alun perin Sendagissa, kunnes se siirrettiin 1700-luvun alussa etelämmäs Nezun alueelle. Pyhäkön alkuperäisellä sijaintipaikalla on nykyään Hongōn kirjasto.
Meiji-kaudelta eli 1800-luvun loppupuolelta lähtien Sendagi on kehittynyt asuinalueena. Kaupunginosan läpi kulkee Dangozaka-niminen katu, jonka nimi merkitsee kirjaimellisesti ’dango-mäkeä’. Sen alkuperästä on erilaisia teorioita: erään mukaan mäellä olisi ollut paljon dango-mykyjä muistuttavia pikkukiviä. Historiallisesti katu tunnettiin myös nimillä Sendagizaka tai Shiomizaka, ’mäki jolta näkyy merelle’, koska mäen huipulta näkyi Tokionlahden pohjukkaan saakka. Meiji-kaudella katu oli kikuningyō-villityksen ydinaluetta. Kikuningyōt olivat krysanteemin kukin koristeltuja nukkeja, jotka asetettiin näytteille päivänpolttavia aiheita tai historiallisia tapahtumia käsitteleviin dioraamoihin. Näyttelyitä tarjoavia teehuoneita sijoittui Dangozakan varrelle parhaimmillaan yli 20, mutta 1900-luvun alkupuolella ne menivät pois muodista.
Kaupunkikuva ja rakennukset

Sendagi sijaitsee Yamanoten ylängön koillisreunalla. Sen vieritse virtasi alun perin Aizomejoki, joka on uurtanut Yamanoten ja Uenon ylänköalueiden välille laakson. Nykyisin joki on maan alla. Sendagin naapurikaupunginosia ovat pohjoisessa Kitan erillisalueen Tabata, koillisessa Arakawan erillisalueen Nishi-Nippori, idässä Taitōn erillisalueen Yanaka, etelässä Bunkyōn erillisalueen Nezu ja Yayoi sekä lännessä Bunkyōhon kuuluvat Mukōgaoka ja Hon-Komagome.
Vaikka Yanakan, Nezun ja Sendagin alue oli alun perin osa Tokion yläluokkaista Yamanoten seutua, nykyisin se tunnetaan vanhan kaupunkirakenteensa ansiosta paikkana, jossa on säilynyt kaupungin historiallisten kauppias- ja käsityöläiskortteleiden eli shitamachin tunnelma. Se on myös koko Bunkyōn erillisalueen tavoin kulttuurialuetta. Sendagin kaupunginosassa on asunut monia tunnettuja kirjailijoita, kuten Mori Ōgai, Yasunari Kawabata, Hakushū Kitahara ja Kōtarō Takamura. Sōseki Natsume kirjoitti teoksensa Wagahai wa neko de aru asuessaan Sendagissa. Kirjailija Mori Ōgai asettui asumaan alueelle vuonna 1892. Nykyisin Morin Kanchōrō-nimisen kotitalon paikalla Dangozaka-mäen yläpäässä sijaitsee vuonna 2012 avattu Mori Ōgain muistomuseo. Sendagin kirjalliseen historiaan liittyy myös Kōdansha-kustantamo, jonka perusti vuonna 1909 Seiji Noma Dangozaka-rinteen alapään lähettyvillä sijainneessa talossa. Vuonna 1933 yritys muutti kuitenkin Otowan kaupunginosaan.
Sendagin rakennettuun kulttuuriperintöön kuuluu esimerkiksi vuonna 1919 valmistunut entinen Yasuda-suvun asuintalo puutarhoineen, joka on säilynyt alkuperäisessä asussaan. Sen rakennutti alun perin Toshimaen-huvipuiston perustaja Fujita Yoshisaburō, joka myi sen vuonna 1923 liikemies Yasuda Zenjirōn vävylle.
Dangozakan kikuningyō-nukkeja esitteleviä teehuoneita, piirros vuodelta 1907
Dangozaka-katu vuonna 2018
Sendagin metroaseman sisäänkäynti
Japanin lääketieteellisen yliopiston sairaala
Sudōn puisto
Kirjailija Mori Ōgain muistomuseo
Yasuda-suvun entinen asuintalo
Cibi-kahvila Sendagissa
Liikenne

Sendagin kaupunginosan läpi kulkee pohjois–eteläsuuntainen pääkatu Shinobazu-dōri. Tōkyō metron liikennöimä Chiyoda-linja pysähtyy Sendagin metroasemalla Shinobazu-dōrin ja Dangozaka-kadun risteyksessä.
Aiheesta muualla

Kuvia tai muita tiedostoja aiheesta Sendagi Wikimedia Commonsissa
Sian Brooke

Sian Brooke (syntyjään Sian Elizabeth Phillips, Lichfield 1980) on brittiläinen näyttelijä. Hänet tunnetaan rooleistaan Eurus Holmesina tv-sarjassa Uusi Sherlock ja Lori Marcusena tv-sarjassa Cape Wrath.
Brooke on kotoisin Lichfieldistä ja on nuorin kolmesta sisaruksesta. Hänellä on walesiläiset vanhemmat. Brooken oikea sukunimi on Phillips, taiteilijanimekseen hän otti Brooken välttääkseen sekaannuksen, näyttelijä Siân Phillipsiin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sian Brooke
Tarukeisarikala

| Tarukeisarikala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Keisarikalat Pomacanthidae
Suku::  Pomacanthus
Laji::  navarchus
Kaksiosainen nimi
 Pomacanthus navarchus  (Cuvier, 1831) 
Katso myös
   Tarukeisarikala Commonsissa 
Infobox OKNimi-testi OKIUCN-testi OK: 
Tarukeisarikala (Pomacanthus navarchus) on keisarikaloihin kuuluva kala.
Koko ja ulkonäkö

Tarukeisarikala vaihtaa väriään nuoresta aikuiseksi muuttuessaan. Nuorena se muistuttaa muita keisarikaloja ja on pääväriltään sininen, valkoisten raitojen koristama kala. Aikuisen yksilön keskivartaloon muodostuu appelsiininkeltainen alue, jota reunustavat vaaleansiniset raidat. Se kasvaa luonnossa noin 28 cm pitkäksi ja jää akvaariossa usein pienemmäksi.
Alkuperä

Tarukeisarikala on kotoisin Indopasifiselta merialueelta.
Käyttäytyminen

Tarukeisarikala on melko rauhallinen kala, ja toisin kuin monia muita keisarikalalajeja, sitä voi pitää samassa altaassa selkärangattomien ja pitkäpolyyppisten korallien kanssa. Se ei myöskään kiusaa itseään pienempiä kaloja.
Ravinto

Tarukeisarikala syö luonnossa sienieläimiä ja muita rantavesien selkärangattomia. Akvaariossa ruokkiminen voi olla ongelma, sillä kaikki yksilöt eivät huoli valmisruokia.
Aiheesta muualla

Aquahobby (Arkistoitu – Internet Archive) (kuvia nuoresta ja aikuisesta yksilöstä)
T-37A

T-37A-panssarivaunu Kubinkan panssarimuseossa.
T-37A on kevyt neuvostoliittolainen amfibio-tiedustelupanssarivaunu. T-37A:ta sanotaan usein virheellisesti vain T-37:ksi, vaikka kyseessä on eri panssarivaunu, joka ei edennyt tuotantoon asti vaan jäi prototyyppiasteelle. T-37A oli ensimmäisiä massatuotettuja amfibiopanssarivaunuja maailmassa.
T-37A:n ensimmäinen malli kehitettiin vuonna 1932. Se suunniteltin brittiläisen Vickersin ja muiden operatiivisten amfibiopanssarivaunujen pohjalta. Panssarivaunua valmistettiin vuosina 1933–1936 ensimmäiset prototyypit mukaan lukien yhteensä 2 552 kappaletta, kunnes kehitettiin T-38, joka oli rakennettu T-37A:n pohjalta.
T-37A-mallin tankkeja käytettiin suuria määriä muun muassa Puolan valtauksessa ja talvisodassa vuonna 1939.
Käyttäjät

Neuvostoliitto
Natsi-Saksa: Muutamia sotasaaliiksi saatuja vaunuja.
Suomi: 29 panssarivaunua.
Romania: Ainakin 19 vaunua
Unkari: Muutamia sotasaaliiksi saatuja vaunuja.
Ruotsi: 1 panssarivaunu.
Turkki: 1 panssarivaunu.
Tekniset tiedot > T-37A

Tyyppi: amfibio-tiedustelupanssarivaunu
Valmistusmaa: Neuvostoliitto
Tekniset tiedot > Palvelushistoria

Käytössä: 1933–
Käyttäjät: ks. käyttäjät
Tekniset tiedot > Valmistushistoria

Suunnittelija: N. Kozyrev, tehdas nro. 37, Moskova
Suunniteltu: 1931–1933
Valmistettu: 1933–1936
Variantit: T-37A, T-37TU (komentopanssarivaunu)
Tekniset tiedot > Tekniset tiedot

Paino: 3,2 t
Pituus: 3,75 m
Leveys: 2,10 m
Korkeus: 1,82 m
Miehistö: 2
Panssari: 3–9 mm
Aseistus: 7,62 mm Degtyarev-pikakivääri (585 patruunaa)
Moottori: 40 hv (30 kW)
Teho/paino-suhde: 13 hv/tonni
Jousitus: jousitettu kääntöteli
Polttoainekapasiteetti: 100 l
Toimintasäde: 185 km
Nopeus: 35 km/h tiellä
Aiheesta muualla

Kuvia tai muita tiedostoja aiheesta T-37A Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:T-37A tank
Käännös suomeksi
Simona Baldassarre

| Simona Baldassarre |
| --- | --- |

Euroopan parlamentin jäsen
 2.7.2019–2.4.2023  
Ryhmä:  ID-ryhmä
Henkilötiedot
Syntynyt: 12. marraskuuta 1970 (ikä 53) Giurdignano, Italia
Kansalaisuus:  italialainen
Tiedot
Puolue:  Pohjoisen liitto
Simona Baldassarre (s. 12. marraskuuta 1970 Giurdignano, Italia) on italialainen poliitikko. Baldassarre edustaa pohjoisen liittoa. Baldassarre on toiminut Euroopan parlamentin jäsenenä heinäkuusta 2019 huhtikuuhun 2023 saakka. Hän edusti Euroopan parlamentissa Identiteetti ja demokratia-ryhmää.
Aiheesta muualla

Simona Baldassarre Euroopan parlamentin jäsenet. Euroopan parlamentti.
Siamotyrannus

| Siamotyrannus |
| --- | --- |
 Siamotyrannuksen lantio
 Varhaisliitukausi  PreЄ Є O S D C P T J K Pg N      
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Osalahko::  Carnosauria
Heimo::  Metriacanthosauridae
Alaheimo::  Metriacanthosaurinae
Suku::  Siamotyrannus
Laji::  isanensis
Kaksiosainen nimi
 Siamotyrannus isanensis  E.‭ ‬Buffetaut,‭ ‬V.‭ ‬Suteethorn‭ & ‬H.‭ ‬Tong‭, 1996 
Katso myös
   Siamotyrannus Commonsissa 
Infobox OKNimi-testi OK: 
Muita Sao Khuan muodostumasta Thaimaasta löydettyjä dinosauruksia: spinosauri Siamosaurus sekä Siamotyrannuksen ruokavalioon kuuluneita Phuwiangosauruksia
Siamotyrannus (”siamilainen tyranni”) oli petodinosaurusten suku varhaisliitukaudelta Thaimaasta.
Kun‭ ‬‬Siamotyrannus kuvattiin ensimmäistä kertaa vuonna 1996,‭ sen ajateltiin olleen yksi ensimmäisistä suurista tyrannosaureista, tästä johtuu myös sen nimi. Myöhemmät tutkimukset ovat osoittaneet että ‬Siamotyrannus kuuluikin alkeellisempien karnosaurien heimoon Metriacanthosauridae‭ ja alaheimoon Metriacanthosaurinae, jonka muita jäseniä olivat Sinraptor,‭ ‬Shidaisaurus ja Metriacanthosaurus.
Holotyyppi koostuu lantiosta sekä muutamasta risti- ja häntänikamasta. Niiden perusteella on päätelty että ‬Siamotyrannus oli keskikokoinen noin 6-7 metriä pitkä petodinosaurus, ja sen ravintoa olivat ehkä strutsisauri Kinnareemimus ja titanosauri Phuwiangosaurus. Nyttemmin on myös löydetty tälle suvulle kuulunut reisiluu ja hampaita.
Sea Monsters: A Prehistoric Adventure (videopeli)

| Sea Monsters: A Prehistoric Adventure |
| --- | --- |

Kehittäjä:  Destination Software, Inc.
Julkaisija:  DSI Games Zoo Digital Publishing
Jakelija:  Nintendo eShop
Julkaistu:   25. lokakuuta 2007
Lajityyppi:  toimintapeli
Pelimuoto:  yksinpeli
Ikäluokitus:  PEGI: 3 ESRB: E  
Alusta:  PlayStation 2, Wii, Nintendo DS
Jakelumuoto:  optinen levy, pelimoduuli
Lisää peliartikkeleitaVideopelien teemasivulla
Infobox OK     : 
Sea Monsters: A Prehistoric Adventure on National Geographichin ja Zoo Digital publishin tekemä peli Nintendo DS, PlayStation 2 ja Wii -konsoleille (on myös elokuva), joka sijoittuu miljoonia vuosia sitten olleeseen elämään. Pelissä edetään Hub-nimisellä alueella.
Pelaaminen

Pelissä on tavoitteena erilaisia tehtäviä erilaisissa paikoissa ja etsiä fossiilin palasia. Kun olet saanut palasia tarpeeksi, saat uuden hirviön. Jotkut palaset ovat seinämän sisällä, jotkut ovat kuivalla maalla, jotkut ovat maan alla, jotkut saa vain haasteista ja toiset taas leijuvat ilmassa tai ovat syvällä vedessä, myös jotkut ovat pelkästään vedessä.
Pelissä voit myös syödä kaloja, johon Thalassomedon on erittäin kätevä. Kuitenkin on myös mahdollista taistella muita hirviöitä vastaan, taisteluissa Tylosaurus on paras. Kun olet voittanut vihollisesi, saat siinä automaattisesti lisää elämä pisteitä (hirviösi syö hieman lihaa) jonka jälkeen voit jatkaa etenemistäsi. Jos kuitenkin kuolet, tulee ruutuun kuolleen Dolychorhynochopsin kuva ja voit yrittää uudestaan tai lopettaa.
Hirviöt

Pelissä on myös erilaisia hirviöitä omine erikoistaitoineen.
Hirviöt > Pelattavat hirviöt

Thalassomedon (alkuhirviö, ei omista erikoistaitoja)
Henodus (osaa kävellä maalla ja kaivautua maan alle)
Tylosaurus (osaa murtautua seinän läpi)
Temnodontosaurus (pystyy sukeltamaan syvälle)
Nothosaurus (pystyy myös kaivautumaan maan alle ja kävelemään maalla)
Dolychorhynochops (pystyy hyppimään valtavia loikkia)
Hirviöt > Ei-pelattavat hirviöt

Pterosaurus
Cretoxythina Shark
Kronosaurus
kotilo
Hesperornis
Ichtyosaurus
Xiphactius
Encodus
Jättiläisrapu
Tusoteuthis
Archelon
Gilicus
Meduusa
San Bernardinon piirikunta

San Bernardinon piirikunta on vuonna 1853 perustettu piirikunta Yhdysvaltain Kalifornian osavaltiossa. San Bernardinon asukasluku oli vuonna 2009 arvion mukaan 2 060 950, ja piirikunnan pinta-ala on 52 072 neliökilometriä, mikä tekee piirikunnasta manner-Yhdysvaltojen suurimman, jos Alaskan piirikuntia vastaavia alueita ei oteta lukuun. Pinta-alaltaan San Bernardino on jopa yhdeksää osavaltiota suurempi. San Bernardinon hallintokeskus on samanniminen San Bernardino.
Väestö

Vuoden 2000 väestönlaskennassa San Bernardinon piirikunnassa asui 1 709 434 ihmistä. Heistä 44,0 % luokiteltiin valkoihoisiksi (ei hispaanoja tai latinoja), 9,1 % mustaihoisiksi, 2,2 % alkuperäisasukastaustaisiksi ja 1,5 % filippiiniläistaustaisiksi. Muita suuria vähemmistöjä olivat kiinalaiset, vietnamilaiset ja muut aasialaiset. Populaatiosta 39,2 prosentilla oli hispaano- tai latinotausta. Muihin rotuihin ja sekoittuneisiin kuului noin neljännes piirikunnan väestöstä.
Sukujuuriltaan San Bernardinon väestö oli 8,3-prosenttisesti saksalais-, 5,5-prosenttisesti englantilais-, ja 5,1-prosenttisesti irlantilaistaustaista. Piirikunnan väestöstä englantia puhui äidinkielenään 66,1 %, espanjaa 27,7 % ja tagalogia 1,1 % väestöstä.
Tunnettuja sanbernardinolaisia

Glen Bell, Taco Bell -pikaruokalaketjun perustaja
Landon Donovan, jalkapalloilija
Wyatt Earp, šeriffi ja liikemies
Gene Hackman, näyttelijä. Syntynyt San Bernardinossa.
Aiheesta muualla

Wikimedia Commonsissa on kuvia tai muita tiedostoja aiheesta .
San Bernardinon piirikunnan viralliset kotisivut (englanniksi)
Kalifornian osavaltio
Ilmasto | 
Piirit | 
Talous | 
Vaalit | 
Maantiede | 
Hallinto | 
Kuvernöörit |
Historia | 
Politiikka | Teemasivu
| --- | --- |
Alueet:  Antelope Valley |  Big Sur |  Central Coast |  Channel Islands |  Coachella Valley |  Cucamonga Valley |  East Bay (SF) |  Etelä-Kalifornia |  Gold Country |  Los Angelesin suuralue |  Imperial Valley |  Inland Empire | Itäinen Kalifornia |  Keskuslaakso |  Kuolemanlaakso |  Los Angeles Basin | Lost Coast |   Mojave |  North Bay (SF) |  Owens Valley |  The Peninsula |  Pomona Valley |  Redwood Empire |  Russian River |  Sacramento Valley |  Salinas Valley |  San Diegon piirikunnan pohjoisosa |  San Fernando Valley |  San Franciscon lahden ympäristö |  San Gabriel Valley |  San Joaquin Valley |  Santa Clara Valley |  Shasta Cascade |  Sierra Nevada |  Piilaakso |  Pohjois-Kalifornia |  Sonoma Valley |  Tech Coast |  Tri-Valley |  Victor Valley |  Wine Country |  Yosemiten kansallispuisto
Kaupungit (suurimmat):  Bakersfield |  Chico |  Fresno |  Los Angeles-Long Beach-Glendale |  Modesto |  Napa |  Oakland-Fremont-Hayward |  Oxnard-Thousand Oaks-Ventura |  Redding |  Riverside-San Bernardino-Ontario | Sacramento-Roseville |  Salinas |  San Diego-Carlsbad-San Marcos |  San Francisco-San Mateo-Redwood City |  San José-Sunnyvale-Santa Clara | Santa Ana-Anaheim-Irvine |  Santa Barbara-Santa Maria |  Santa Cruz-Watsonville |  Santa Rosa-Petaluma |  Stockton |  Vallejo-Fairfield |  Visalia-Porterville |  Yuba City
Piirikunnat:  Alameda |  Alpine |  Amador |  Butte |  Calaveras |  Colusa |  Contra Costa |  Del Norte |  El Dorado |  Fresno |  Glenn |  Humboldt |  Imperial |  Inyo |  Kern |  Kings |  Lake |  Lassen |  Los Angeles |  Madera |  Marin |  Mariposa |  Mendocino |  Merced |  Modoc |  Mono |  Monterey |  Napa |  Nevada |  Orange |  Placer |  Plumas |  Riverside |  Sacramento |  San Benito |  San Bernardino |  San Diego |  San Francisco |  San Joaquin |  San Luis Obispo |  San Mateo |  Santa Barbara |  Santa Clara |  Santa Cruz |  Shasta |  Sierra |  Siskiyou |  Solano |  Sonoma |  Stanislaus |  Sutter |  Tehama |  Trinity |  Tulare |  Tuolumne |  Ventura |  Yolo |  Yuba
Skarpböle

Skarpböle on maarekisterikylä Kemiönsaaren kunnassa. Kylä sijaitsee Kemiön kirkonkylän pohjoispuolella.
Skarpböle muodostuu Skarpbölen maatilan maista. Kylän alue sijoittuu kirkonkylän pohjoispuolisten mäkien laaksoon, joka rajoittuu Dalkarbybäckeniin. Mäkien rinteet ovat metsää, mutta muuten kyläalue on peltomaata. Skarpbölen yksinäistila on perustettu keskiajalla ja se on toiminut 1600- ja 1700-luvuilla sotilasvirkatalona. Karttojen perusteella tila on sijainnut samassa kohdassa ainakin 1600-luvulta lähtien. Maatila jaettiin kahtia vuonna 1803, mutta tilat ovat päätyneet jo vuosisadan vaihteessa samalla omistajalle, tosin ne on yhdistetty virallisesti jälleen vasta 1964.
Simona Dolci

Simona Dolci on italialainen taidemaalari ja ohjaaja Florence academy of art taideakatemiassa.
Hän väitteli arkkitehtuurista ja opetti sen jälkeen monta vuotta arkkitehtuurin laitoksella Firenzen yliopistossa. Hän on myös opiskellut geometrista piirustusta, perspektiiviä ja taidehistoriaa. Nerina Simin vaikutuksesta hän lopetti arkkitehtuurin laitoksella, ja omistautui piirtämiselle ja maalaamiselle opiskellen Simin johdolla ja sen jälkeen Studio Cecil-Gravesissa. Opintojensa jälkeen hän on työskennellyt Firenzessä maalarina, tehden figuratiivisia töitä ja muotokuvia.
Aiheesta muualla

http://www.florenceacademyofart.com/Faculty%20Simona%20Dolci.htm (Arkistoitu – Internet Archive)
Santa Ninfa

| Santa Ninfa |
| --- | --- |

 Santa Ninfa
 Koordinaatit: 37°46′20.64″N, 12°52′42.60″E 
Valtio:   Italia
Alue:  Sisilia
Maakunta:  Trapani
Pinta-ala:  
 – Maa:  60,94  km²
Korkeus:  410 (93 - 601)  m
Väkiluku (2015):  5 038 
 – Väestötiheys:  82  as./km²
 
 Kunnan kotisivut 
Infobox OKVirheellinen NIMI-arvo: 
Santa Ninfa on kunta Italiassa Sisilian länsiosassa olevassa Trapanin maakunnassa.
Historia

Kunta on perustettu vuonna 1605. Santa Ninfa, kuten koko Belicejoen laakso, kokivat suurta tuhoa 15. tammikuuta 1968 tapahtuneessa maanjäristyksessä.
Aiheesta muualla

Kuvia tai muita tiedostoja aiheesta Santa Ninfa Wikimedia Commonsissa
Trapanin maakunta
Alcamo | Buseto Palizzolo | Calatafimi Segesta | Campobello di Mazara | Castellammare del Golfo | Castelvetrano | Custonaci | Erice | Favignana | Gibellina | Marsala | Mazara del Vallo | Paceco | Pantelleria | Partanna | Petrosino | Poggioreale | Salaparuta | Salemi | San Vito Lo Capo | Santa Ninfa | Trapani | Valderice | Vita
Shreveport

| Shreveport |
| --- | --- |


 Koordinaatit: 32°28′5″N, 93°55′16″W 
Valtio:  Yhdysvallat
Osavaltio:  Louisiana
Piirikunta:  Caddo
Hallinto:  
 – Pormestari:  Tom Arceneaux
Pinta-ala:  
 – Kokonaispinta-ala:  305.1 km²
 – Maa:  361.2 km²
 – Josta vettä:  37.8 km² (12,39 %)
Korkeus:  43,9 m
Väkiluku (2000):  200 145
 – Väestötiheys:  749.2 as./km²
 – Metropolialue:  375 965
Aikavyöhyke:  UTC-6
 – Kesäaika:  UTC-5
Lempinimi::  318, Port City, Ratchet City, River City
Motto::  The Next Great City of the South
 
 http://www.ci.shreveport.la.us/ 
Infobox OKVirheellinen NIMI-arvo: 
Shreveport on kaupunki Yhdysvalloissa. Se sijaitsee Louisianan osavaltiossa ja on sen kolmanneksi suurin kaupunki.
Shreveport sijaitsee "Ark-La-Texin" alueella, jolla Arkansas, Louisiana ja Teksas kohtaavat. Se perustettiin 1830-luvun loppupuolella.
Shreveportin pinta-ala on United States Census Bureaun mukaan 305,1 km². Siitä yhteensä 12,44 % on vettä. Kaupungin 200 145 asukkaasta (2000) hieman yli puolet on afroamerikkalaisia.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (Arkistoitu – Internet Archive) (englanniksi)
American FactFinder, United States Census Bureau: Shreveport city, Louisiana (Arkistoitu – Internet Archive) (englanniksi)